Niðurstöður Skólaþings sveitarfélaga 2019 liggja fyrir Samband íslenskra sveitarfélaga gekkst fyrir Skólaþingi sveitarfélaga 4. nóvember sl. undir yfirskriftinni „ Á réttu róli ? “ . Þar var kastljósinu m.a. beint að skipan skólakerfisins og áhrifum hennar á þróun þess síðastliðna áratugi . Sóst var eftir fjölbreyttum sjónarmiðum fyrirlesara , ungmennaráða sveitarfélaga og SAMFÉS , leikskólabarna og þátttakendum þingsins í umræðuhópum . Ákveðinn samhljóm mátti finna í þeim hugmyndum sem fram komu en skoðanir voru þó einnig skiptar þegar rædd var skipan og samþætting skólastiga , lengd skólaskyldu og námsáherslur til framtíðar svo dæmi séu tekin . Um leið og sambandið þakkar öllum þeim sem þátt tóku í skólaþinginu áskilur það sér rétt til þess að hagnýta niðurstöður þingsins við áframhaldandi samtal um framtíðarskipan skólakerfis okkar og stefnumótun .